2 sterf toe Rooimiere besetters verwyder | Maroela Media
Die Rooimiere het onwettige grondbesetters in uitvoering van 'n hofbevel probeer verwyder. (Foto: Twitter/Crime Air Network)
Twee mense is Woensdagoggend by Rust ter Vaal naby Vereeniging dood en drie ander beseer toe die Rooimiere onwettige grondbesetters in uitvoering van 'n hofbevel probeer verwyder het.
Kapt. Mavela Masondo, woordvoerder van die polisie, het die voorval aan Maroela Media bevestig.
Stanley Gaba, woordvoerder van die Emfuleni-munisipaliteit, het gesê die munisipaliteit het 'n hofbevel bekom om die besetters van "onbewoonbare" grond te verwyder nadat al meer besetters strukture op dié grond opgerig het. Die Rooimiere se hulp is ingeroep om die strukture te verwyder.
Die Rooimiere was vanoggend na bewering besig om die strukture op die plaas Damfontein in die gebied af te breek toe 'n skermutseling tussen hulle en lede van die gemeenskap ontstaan het. Twee mense het tydens dié voorval gesterf.
Luidens mediaberigte is 'n lid van die Rooimiere een van die oorledenes. Masondo kon egter nie dié inligting onmiddellik bevestig nie.
Die R82, wat Vereeniging met Johannesburg verbind, is weens vanoggend se oproer gesluit en is nog nie weer oopgestel nie, het Gaba gesê.
Volgens Masondo is aanklagte van moord, poging tot moord, aanranding met die doel om ernstig te beseer en openbare geweld by die polisie aanhangig gemaak.
In die nuus Vereeniging
'Wonderwerk' dat jagter leef ná buffel hom gaffel
Dis nie dalk een van die dinge wat Siener voorspel het nie? Rooimiere / Swartmiere.
Moet die polisie nie by wees as die rooimiere die onwettige strukture verwyder nie ?? , was hulle weer besig om te ondersoek of te eet.
Dis jammer dat een van hul rooimiere is.
Dagvaar die polisie vir miljoene vat al die geld wat hulle begroot vir salaris verhoging want hulle verdien dit in elk geval nie.